galenus.de-anatomicis-administrationibus-libri-ix 6.10
Οὕτω δὲ καὶ ὁ σπλὴν ἐν μὲν τοῖς ἀριστεροῖς κεῖται , τὸ σιμὸν ἑαυτοῦ μέρος ἐστραμμένον ἔχον εἰς τὰ δεξιά . καὶ τις εἰς αὐτὸ φλὲψ ἐξ ἥπατος ἥκει , καὶ ταύτης ἀπόφυσις εἰς τὴν γαστέρα γίγνεται , καὶ μετὰ τὸ πᾶσι τοῖς μέρεσι τοῦ σπληνὸς ἀποφύσεις πέμψαι , τὸ μέν τι πρὸς τὸ κυρτὸν τῆς γαστρὸς ἄνω φέρεται τῆς φλεβὸς τῆσδε , τὸ δὲ εἰς τὴν ἀριστερὰν χώραν τοῦ ἐπίπλου . καὶ γὰρ καὶ ταῦτα κοινὰ πάντων ἐστὶ τῶν ἐναίμων ζώων . οὐ μὴν τὸ μέγεθος τοῦ σπληνὸς , οὐδὲ ἡ χρόα . μέλας μὲν γὰρ ἱκανῶς ἐστι λέοντί τε καὶ κυνὶ , καὶ πᾶσι τοῖς ἀλκίμοις τε καὶ θερμοῖς ζώοις · ὑῒ δὲ καὶ τοῖς ὑγροτέροις τε καὶ ψυχροτέροις λευκότερος . ἁπάσας οὖν τὰς τοιαύτας τῶν ζώων διαφορὰς ἐπὶ προηκούσῃ τῇ πραγματείᾳ πειράσομαι διελθεῖν , ἕνεκα τοῦ τελέως ἐπιστήμονα γενέσθαι τῶν τῆς φύσεως ἔργων , ὅς τις ἂν τοῦτο σπουδάζῃ . νυνὶ δ’ , ὡς ἐξ ἀρχῆς προὐθέμην , ἐπὶ τὸ λοιπὸν ἀφίξομαι τῆς τῶν τροφίμων καλουμένων ὀργάνων ἀνατομῆς . ἀποδαρέντος γὰρ , ὡς εἴρηται , τοῦ περιτοναίου , καὶ τῆς κοινωνίας , ἣν τόδ’ ἔχει πρὸς ἅπαντα τὰ κάτω τῶν φρενῶν ὄργανα κᾀκεῖνα πρὸς ἄλληλα , φανείσης ἐναργῶς , ἕκαστον αὐτῶν ἀνάτεμνε , διεμβάλλων ἔλασμα χαλκοῦν , ἢ σιδηροῦν , ἢ ἀργυροῦν , ἢ ξύλινον . ὀνομάζειν δ’ ἔθος ἐστὶ τοῖς ἀνατομικοῖς ἐλάσματα πάντα κοινῇ προσηγορίᾳ τὰ τοιαῦτα , σμίλας , σπαθομίλας , ἀμφισμίλας , διπύρηνα , μηλωτίδας , οἷς ὅμοια δυνατόν ἐστι κατασκευάζειν ἐκ ξύλου πυκνοῦ , καθάπερ ἡμῖν ἐστιν ἐκ πύξου · πρὸς γὰρ τὸ μὴ θραυσθῆναί ποτε τὴν σμίλην ἐπιτηδειότερα ταῦτα . χρῶμαι δ’ αὐτοῖς , ὡς εἶπον , ἐμβάλλων τοῖς στόμασι τῶν ἀγγείων , ἐφ’ ἥπατος μὲν κατὰ τὴν ἐπὶ πύλῃ φλέβα , τὴν στελεχιαίαν ὀνομαζομένην ὑπὸ τῶν νεωτέρων ἀνατομικῶν , καὶ τὴν διττὴν τῶν κυρτῶν ἄνω τε καὶ κάτω φερομένην , ἐπὶ νεφρῶν δὲ κατά τε τὰς ἀπὸ τῶν ἐπὶ τῇ ῥάχει κειμένων ἀγγείων τῶν μεγάλων ἀποφύσεις καὶ τοὺς οὐρητῆρας , ἐπί τε τῶν ἄλλων , ὡς ἐρῶ .
Lemmas: οὕτως δέ καί ὁ σπλήν ἐν μέν ὁ ἀριστερός κεῖμαι , ὁ σιμός ἑαυτοῦ μέρος στρέφω ἔχω εἰς ὁ δεξιός . καί τις εἰς αὐτός φλέψ ἐκ ἧπαρ ἥκω , καί οὗτος ἀπόφυσις εἰς ὁ γαστήρ γίγνομαι , καί μετά ὁ πᾶς ὁ μέρος ὁ σπλήν ἀπόφυσις πέμπω , ὁ μέν τις πρός ὁ κυρτός ὁ γαστήρ ἄνω φέρω ὁ φλέψ ὅδε , ὁ δέ εἰς ὁ ἀριστερός χώρα ὁ ἐπίπλοος . καί γάρ καί οὗτος κοινός πᾶς εἰμί ὁ ἔναιμος ζῷον . οὐ μήν ὁ μέγεθος ὁ σπλήν , οὐδέ ὁ χρώς . μέλας μέν γάρ ἱκανός εἰμί λέων τε καί κύων , καί πᾶς ὁ ἄλκιμος τε καί θερμός ζῷον · ὗς δέ καί ὁ ὑγρός τε καί ψυχρός λευκός . ἅπας οὖν ὁ τοιοῦτος ὁ ζῷον διαφορά ἐπί προήκω ὁ πραγματεία πειράω διέρχομαι , ἕνεκα ὁ τέλειος ἐπιστήμων γίγνομαι ὁ ὁ φύσις ἔργον , ὅς τις ἄν οὗτος σπουδάζω . νυνί δέ , ὡς ἐκ ἀρχή προτίθημι , ἐπί ὁ λοιπός ἀφικνέομαι ὁ ὁ τρόφιμος καλέω ὄργανον ἀνατομή . ἀποδέρω γάρ , ὡς λέγω , ὁ περιτόναιον , καί ὁ κοινωνία , ὅς ὅδε ἔχω πρός ἅπας ὁ κάτω ὁ φρήν ὄργανον κοᾀκίς πρός ἀλλήλων , φαίνω ἐναργής , ἕκαστος αὐτός ἀνατέμνω , διεμβάλλω ἔλασμα χάλκεος , ἤ σιδήρεος , ἤ ἀργύρεος , ἤ ξύλινος . ὀνομάζω δέ ἔθος εἰμί ὁ ἀνατομικός ἔλασμα πᾶς κοινός προσηγορία ὁ τοιοῦτος , σμίλη , σπαθομίλη , ἀμφισμίλη , διπύρηνος , μηλωτίς , ὅς ὅμοιος δυνατός εἰμί κατασκευάζω ἐκ ξύλον πυκνός , καθά ἐγώ εἰμί ἐκ πύξος · πρός γάρ ὁ μή θραύω ποτέ ὁ σμίλη ἐπιτήδειος οὗτος . χράω δέ αὐτός , ὡς λέγω , ἐμβάλλω ὁ στόμα ὁ ἀγγεῖον , ἐπί ἧπαρ μέν κατά ὁ ἐπί πύλη φλέψ , ὁ στελεχιαῖος ὀνομάζω ὑπό ὁ νέος ἀνατομικός , καί ὁ δισσός ὁ κυρτός ἄνω τε καί κάτω φέρω , ἐπί νεφρός δέ κατά τε ὁ ἀπό ὁ ἐπί ὁ ῥάχις κεῖμαι ἀγγεῖον ὁ μέγας ἀπόφυσις καί ὁ οὐρητήρ , ἐπί τε ὁ ἄλλος , ὡς λέγω .